Diari Oficial de la Generalitat Valenciana


Sumari del DOGV 9922, del 26-08-2024 (2024/8388)

RESOLUCIÓ de 8 d’agost de 2024, de la presidenta de Turisme Comunitat Valenciana, per la qual es delega l'exercici de competències en la persona titular de la vicepresidència d'esta entitat pública.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9922

Data del DOGV
:   26-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8388

CVE
:   EZXC-H-3591-7001

Data del document
:   08-08-2024

Organisme emissor
:   Turisme Comunitat Valenciana

Tipus de document
:   Resolució

La Llei 15/2018, de 7 de juny, de turisme, oci i hospitalitat de la Comunitat Valenciana establix en el seu article 13.5 que la persona titular de la vicepresidència substituirà la titular de la presidència en casos de vacant, absència, malaltia o una altra causa legal, i en aquelles funcions que esta li delegue amb caràcter permanent o temporal.

Les funcions que corresponen a la presidència de Turisme Comunitat Valenciana apareixen relacionades en l'article 31 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, i li correspon, conforme al que s'establix en la lletra j) de l'apartat 2 d'este article, “en general i de forma àmplia, exercir totes aquelles funcions que possibiliten el millor desenrotllament dels fins de Turisme Comunitat Valenciana”*.*

Prèvia autorització del Comité de Direcció de Turisme Comunitat Valenciana, en sessió de data 30.07.2024, ha sigut nomenat per esta presidència, com a vicepresident de l'entitat el secretari autonòmic de Turisme, càrrec per al qual ha sigut nomenat el senyor José Manuel Camarero Benítez, en virtut del Decret 88/2024, de 23 de juliol, del Consell (DOGV número 9900, de 24.07.2024).

En aplicació dels principis d'eficiència i celeritat, es considera procedent delegar l'exercici d'algunes competències de la presidència de Turisme Comunitat Valenciana en la persona titular de la vicepresidència de la mateixa entitat pública. Per això, de conformitat amb el que s'establix en l'article 9 de la Llei 40/2015, d'1 d'octubre, de règim jurídic del sector públic

RESOLC

*Primer*

Delegar en la persona titular de la Vicepresidència de Turisme Comunitat Valenciana l'exercici de competències en les matèries següents:

1. Les relatives a la dependència del director o directora de programes per a la gestió de fons europeus MRR vinculats al turisme en l'entitat Turisme Comunitat Valenciana.

2. Representació de l'entitat en les seues relacions amb entitats públiques o privades.

3. Formulació de propostes d'acord amb òrgans col·legiats de l'entitat en assumptes de la seua competència i l'aprovació dels quals els competisca a estos últims.

4. Formulació, si és el cas, de propostes de resolució a la presidència, que possibiliten el millor desenrotllament dels fins de Turisme Comunitat Valenciana.

5. Inici de tràmits necessaris per a l'elaboració de l'avantprojecte de pressupost de Turisme Comunitat Valenciana.

6. Elaboració conjuntament amb la Direcció de Turisme Comunitat Valenciana les propostes de l'estratègia de l'entitat, així com els procediments de control tant de la seua eficàcia com de la seua eficiència.

*Segon*

Publicar la present resolució en el *Diari Oficial de la Generalitat Valenciana.*

  

València, 8 d'agost de 2024

Nuria Montes de Diego

Presidenta de Turisme Comunitat Valenciana